el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el es en en el en el el el el el el el el el el el el el el el en el zh el en el en el zh el zh el en el en el en el en el zh el zh el zh el zh el ca el el el el el en el el el el el en el en
Οι επιτυχίες του στο παγκόσμιο στερέωμα του στίβου, έχουν προκαλέσει τον θαυμασμό, όχι μόνο του κυπριακού κοινού, αλλά και του παγκόσμιου. Συγκαταλέγεται στους κορυφαίους δισκοβόλους του κόσμου, με συνεχείς παρουσίες σε μεγάλες διοργανώσεις και τελικούς, κατέχοντας αυτήν τη στιγμή το Νο12 στην ειδική κατάταξη της Παγκόσμιας Ομοσπονδίας, το γνωστό ranking.
Από τις κορυφαίες στιγμές στην καριέρα του είναι η ανάδειξή του σε Ολυμπιονίκη, κάτι που έγινε το 2016 στο Ρίο ντε Τζανέιρο, όταν κατέλαβε την 8η θέση στον τελικό της δισκοβολίας με 63,72μ. Έχει δύο πλασαρίσματα στην πρώτη οκτάδα σε Παγκόσμια Πρωταθλήματα. Το 2015 στο Πεκίνο κατέλαβε την 6η θέση με 64,55μ., ενώ το 2019 στην Ντόχα ήταν 5ος με το εντυπωσιακό παγκύπριο ρεκόρ των 66,32μ., που του έδωσε αυτόματα και το εισιτήριο για τους Ολυμπιακούς του Τόκιο.
Στο Ευρωπαϊκό Πρωτάθλημα του Βερολίνου, το 2018, κατέκτησε την 8η θέση με 63,62μ., ενώ στους Κοινοπολιτειακούς Αγώνες έχει δύο μετάλλια. Αργυρό το 2014 στη Γλασκόβη (63,32μ.), χάλκινο το 2018 στη Χρυσή Ακτή (63,61μ.) και μια 4η θέση το 2010 στο Νέο Δελχί (60,51μ.). Κατέκτησε χρυσό μετάλλιο στους τελευταίους Μεσογειακούς Αγώνες (2018) στην Ταραγόνα με 62,98μ., ενώ πρόσφερε, με πολλές νίκες, βαθμούς στην Κύπρο στο Ευρωπαϊκό Πρωτάθλημα Ομάδων (γνωστότερο ως Μπρούνο Τζάουλι).
Από το 2007 έδειξε το ταλέντο του και τις προδιαγραφές του για το μέλλον, όταν, υπό τις οδηγίες του Κυριάκου Βασιλειάδη, κατέκτησε το χάλκινο μετάλλιο στο Ευρωπαϊκό Πρωτάθλημα κάτω των 23 ετών στο Ντέμπρετσεν με 58,16μ., που είναι το μοναδικό μετάλλιο που κέρδισε μέχρι σήμερα η Κύπρος σε αυτήν τη διοργάνωση. Από εκείνη τη χρονιά η άνοδός του ήταν εντυπωσιακή, αφού βελτίωσε το παγκύπριο ρεκόρ 17 φορές!!! Το πήρε από το 56,39μ. του Πέτρου Μιτσίδη (2004), ρίχνοντας 56,80μ. τον Μάρτιο του 2007 και το έφτασε στο 66,32μ. το Σεπτέμβριο του 2019, κι έπεται συνέχεια. Για 14 συνεχόμενα χρόνια κερδίζει τους Παγκύπριους Αγώνες στη δισκοβολία, δείγμα συνέπειας και διάρκειας στο χρόνο!
Ο Απόστολος Παρέλλης είναι ένας από τους τρεις αθλητές μας στον στίβο, που έχουν εξασφαλισμένη συμμετοχή για τους 32ους Ολυμπιακούς Αγώνες, που θα γίνονταν φέτος το καλοκαίρι και μεταφέρθηκαν για το καλοκαίρι του 2021 (23 Ιουλίου – 8 Αυγούστου).
Από τις αρχές Οκτωβρίου, ο γεννημένος στις 24 Ιουλίου 1985 στο Παλιομέτοχο, πρωταθλητής μας, μπήκε ξανά στη διαδικασία της επίπονης προετοιμασίας, με στόχο τους Ολυμπιακούς του Τόκιο.
«Η προετοιμασία μέχρι στιγμής πάει αρκετά καλά, με διπλές προπονήσεις κάθε μέρα. Ο πρώτος μήνας ήταν περίοδος προσαρμογής και από τις αρχές Νοεμβρίου αρχίσαμε την πιο βαριά προπόνηση. Με τον προπονητή μου (σ.σ. Κώστας Σταθελάκος) επικεντρωνόμαστε στην τεχνική, για να βελτιώσουμε κάποια πράγματα που έμειναν πίσω λόγω της πανδημίας. Θέλω να επανέλθω στα επίπεδα του 2019, από πλευράς τεχνικής, που ήταν η καλύτερη της καριέρας μου», είπε στο γραφείο Τύπου της ΚΟΕΑΣ ο Απόστολος Παρέλλης, ενώ για τη συνέχεια της προετοιμασίας του, μας ανέφερε:
«Το 2020 πήγαινε πάρα πολύ καλά, με δύο μήνες έντονων προπονήσεων στη Νότια Αφρική, με πολλές ρίψεις, αλλά δυστυχώς η πανδημία μάς υποχρέωσε να διακόψουμε και να κάτσουμε σπίτι. Αυτό με επηρέασε και έμεινα πίσω, αφού η αποχή από αγώνες είναι ό,τι χειρότερο για έναν αθλητή, κι έχασα λίγο την επαφή μου με το δίσκο. Ωστόσο, μπήκα αποφασισμένος και φέτος για να μπορέσω να φτάσω στα ίδια επίπεδα. Δυστυχώς, δεν θα είναι το ίδιο με πέρσι, γιατί δεν μπορούμε να πάμε δύο φορές στη Νότια Αφρική και θα κάνω το μεγαλύτερο μέρος της προετοιμασίας μου στην Κύπρο. Η διαφορά είναι τεράστια, αφού στην Αφρική είναι καλοκαίρι τώρα, με τον ζεστό καιρό να είναι ιδανικός για την προετοιμασία. Ως τον Γενάρη θα συνεχίσουμε στην Κύπρο και αναλόγως και της εξέλιξης με την πανδημία, στοχεύουμε να πάμε Νότια Αφρική για τέσσερις εβδομάδες. Ακολούθως, τον Μάρτη – Απρίλη θα συνεχίσουμε την προετοιμασία στην Κύπρο, με στόχο να είμαι έτοιμος για τους πρώτους αγώνες τον Μάιο και βέβαια τη συμμετοχή στο Ευρωπαϊκό Πρωτάθλημα Ομάδων, που θα γίνει τον Ιούνιο στο ΓΣΠ. Επειδή ακόμα υπάρχει αβεβαιότητα με την πανδημία και δεν ξέρουμε τι αγώνες θα υπάρχουν, το πρόγραμμα των αγώνων μου θα το καθορίσει ο μάνατζέρ μου Άλφονς Τζακ».
Ερ.: Το 2019 πέτυχες το εντυπωσιακό παγκύπριο ρεκόρ με 66,32μ. Φαντάζομαι ότι τώρα έχεις στο μυαλό σου, ότι μπορείς να ρίξεις τον δίσκο σου ακόμη μακρύτερα.
«Αυτήν τη στιγμή δεν ξέρω πού βρίσκομαι. Θα κάνω την προσπάθειά μου, για να ξαναβρεθώ στο επίπεδο του Μάρτη. Τα αποτελέσματα που είχα τότε δεν τα είχα ξανά. Ήμουν στην καλύτερη κατάσταση που ήμουν ποτέ. Το 2019-20 το έδειχνε η προπόνηση ότι ήμουν σε εξαιρετική φόρμα. Ένιωθα ότι ήμουν έτοιμος για νέο ρεκόρ και είχα προοπτική για διάκριση στους Ολυμπιακούς. Τώρα δεν ξέρω πού βρίσκομαι. Τον Μάρτη θα κάνω την πρώτη αξιολόγησή για την αγωνιστική μου κατάσταση, ελπίζοντας πως θα είμαι κοντά με πέρσι, παρά το ότι δεν θα έχω την ευκαιρία για την προπόνηση στη ζέστη, που είναι πολύ σημαντική».
Ερ.: Τι πιστεύεις πως είναι αυτό που θα σε βοηθήσει να κάνεις ακόμα καλύτερη ρίψη;
«Η τεχνική. Δουλεύουμε πάρα πολύ στην τεχνική, βλέπουμε την κάθε λεπτομέρεια και προσπαθώ να βελτιώνομαι συνεχώς. Σε ό,τι αφορά τη δύναμη βρίσκομαι σε καλό επίπεδο κι αυτό που δουλεύουμε περισσότερο είναι η τεχνική και η ταχύτητα. Όταν πάω στην προπόνηση είμαι απόλυτα συγκεντρωμένος, δεν υπερβάλλω για να μην έρθει κάποιος τραυματισμός και δουλεύω λες και αύριο θα έχω αγώνες. Δίνω πάντα το 100% του εαυτού μου, γιατί ξέρω πως κάθε λεπτομέρεια μετρά και για να πετύχω τους στόχους μου, πρέπει να δουλεύω σκληρά».
Ερ.: Αντιμετωπίζεις το οποιοδήποτε πρόβλημα τώρα;
«Νιώθω κάποιες ενοχλήσεις στον δικέφαλο του δεξιού ποδιού. Ενοχλήσεις που εμφανίστηκαν όταν ξεκινήσαμε προπόνηση, στην προσπάθεια επιστροφής μετά την καραντίνα, για τους Παγκύπριους Αγώνες. Όσο πιο πολλή προπόνηση βάζω, τόσο πιο πολύ με ενοχλεί. Γι’ αυτό είμαι επιφυλακτικός για να μην κάνω κάποια ζημιά. Θέλω να ξεκαθαρίσω σύντομα τι είναι ακριβώς αυτό το πρόβλημα. Δυστυχώς, δεν μπορώ να πάω Γερμανία στο γιατρό μας, που του έχω 100% εμπιστοσύνη. Αν δεν ήταν η πανδημία θα ήμουν ήδη Γερμανία, αλλά θα το ψάξω και ίσως μεταβώ για να ησυχάσω. Άλλη επιλογή είναι να πάω στη Λεμεσό, στον Δρα Κυριάκο Κακαβελάκη, που εγχείρησε επιτυχώς τον Αλέξανδρο Πουρσανίδη. Θα δω τις επόμενες ημέρες».
Ερ.: Μεγάλος στόχος οι Ολυμπιακοί, τρίτοι συνεχόμενοι, με ποιες βλέψεις προετοιμάζεσαι για τον Ιούλιο;
«Από πέρσι, όταν ξεκίνησα την προετοιμασία για το 2020, οι βλέψεις μου ήταν να ήμουν στον τελικό ξανά. Όπως πήγαινε η χρονιά θα ήμουν έτοιμος για τον τελικό και οκτάδα το 2020. Την εμπειρία την έχω, από αρκετούς αγώνες παγκόσμιους, ευρωπαϊκούς και Ολυμπιακούς. Ήμουν έτοιμος για τα 64,50μ., που θα έδινε πρόκριση στους τελικούς. Τώρα ο στόχος είναι ο ίδιος, δεν αλλάζει. Το πόσο έτοιμος θα είμαι, θα το δείξει η πορεία».
Ερ.: Με τον κορονοϊό πώς τα πάτε; Πόσο σε επηρεάζει στην προετοιμασία σου;
«Προς το παρόν δεν επηρεαζόμαστε. Είμαστε επιφυλακτικοί με κάποιους μικρούς που μπαίνουν και βγαίνουν στο γήπεδο, κι ελπίζω να είναι προσεκτικοί και να μην μεταφέρουν ιό στο γήπεδο. Ένα κρούσμα θα είναι αρκετό για να κλείσουν τα πάντα. Τηρούμε όλα τα μέτρα προστασίας, σε γυμναστήριο, γήπεδο, ακούμε και ακολουθούμε τους υπεύθυνους και τις συμβουλές τους. Ακολουθούμε τις οδηγίες, γιατί δεν είμαι μόνο εγώ, αλλά υπάρχει και η οικογένειά μου και τα παιδιά μου και θα πρέπει να είμαστε διπλά προσεκτικοί».
«Δύο προετοιμασίες στο εξωτερικό»
Από το 2017 ο Απόστολος Παρέλλης τέθηκε υπό τις οδηγίες του Κωνσταντίνου Σταθελάκου, ο οποίος αποφάσισε ν’ ακολουθήσει νωρίς την προπονητική, προτού καν ολοκληρώσει την αθλητική του καριέρα. Ο κάτοχος του παγκύπριου ρεκόρ στη σφυροβολία, με 75,32μ., διανύει επιτυχώς το πρώτο διάστημα της νέας του επαγγελματικής πορείας, στοχεύοντας να οδηγήσει τους ρίπτες μας σε μεγάλες επιτυχίες.
Μιλώντας, για τον Απόστολο Παρέλλη, αναφέρθηκε αρχικά στην έως τώρα προετοιμασία: «Η προετοιμασία πάει αρκετά καλά μέχρι τώρα, προσαρμοσμένοι στις ειδικές συνθήκες, αφού εξαιτίας της πανδημίας, δεν μπορούμε να ακολουθήσουμε το πρόγραμμα που θα θέλαμε, με τις προπονήσεις εκτός Κύπρου. Αναλόγως με το πώς θα εξελιχθούν τα πράγματα, έχουμε ως στόχο να μεταβούμε για δύο προετοιμασίες στο εξωτερικό, μία στη Νότια Αφρική τον Ιανουάριο και μία στην Πορτογαλία πιο μετά, που είναι πολύ σημαντικές. Αυτήν τη στιγμή επικεντρωνόμαστε στο να κτίσουμε μία δομή στις βολές, να δουλέψουμε στην τεχνική, να κάνουμε τα βάρη μας, για να μπορέσουμε να φτάσουμε έτοιμοι και υγιείς στο βασικό μέρος της προετοιμασίας στη Νότια Αφρική».
Μεγάλος στόχος είναι αναμφίβολα οι Ολυμπιακοί Αγώνες του Τόκιο: «Οι Ολυμπιακοί του Τόκιο είναι ο μόνος μεγάλος στόχος που έχουμε για το 2021. Ο Απόστολος κουβαλάει μεγάλη εμπειρία από μεγάλες διοργανώσεις και το μόνο που χρειάζεται είναι να βγει σωστά η προετοιμασία, να είναι υγιής και όλα τα άλλα έρχονται. Ελπίζω πως τα πάντα θα πάνε σύμφωνα με το πρόγραμμα και δεν θα έχουμε νέα ανατροπή από την πανδημία διεθνώς. Εμείς δουλεύουμε στοχεύοντας στο να είμαστε πανέτοιμοι για τους Ολυμπιακούς του Τόκιο και δεν μπαίνουμε στη διαδικασία να σκεφτούμε τα αν και τα ίσως», κατέληξε ο Κωνσταντίνος Σταθελάκος.
Παράταση ζωής μέχρι 17 Νοεμβρίου στο Τσίρειο
Α. Δημητρίου:«Αναγνωρίζουμε την αναγκαιότητα για κάθοδο ικανών ξένων διαιτητών για να πλαισιώσουν τους ικανούς Κύπριους διαιτητές»
Χριστοφόρου: «Δεν έχει κάτι ιδιαίτερο ο Λόρια, στο τέλος της η διαδικασία με Λάζαρο»
Απόλλων: Ίσως να πάρει και μέρος της ανατολικής
ΑΠΟΕΛ: Θέτει σοβαρή υποψηφιότητα ο Δώνης
ΑΕΚ: Με απαρτία κόντρα στην Ανόρθωση, τα δεδομένα για το αρχικό σχήμα
Μοράτι: «Η Ρόμα μπορεί να είναι η έκπληξη της σεζόν»
Τηλεοπτικοί αγώνες Α’ φάσης Κυπέλλου Coca – Cola από τη Cytavision
Ανρί: «Το VAR σκοτώνει την χαρά του παιχνιδιού»
Παράταση ζωής μέχρι 17 Νοεμβρίου στο Τσίρειο
Α. Δημητρίου:«Αναγνωρίζουμε την αναγκαιότητα για κάθοδο ικανών ξένων διαιτητών για να πλαισιώσουν τους ικανούς Κύπριους διαιτητές»